Vogelberg

Vogelberg je 462 m wysoka hora w gmejnje Wołbramecy (gmejnski dźěl Rynar) w sakskej Hornjej Łužicy.

 Přirodne poměry 
Hora leži w sakskim dźělu Łužiskich horow a jich mesogeochorje Sewjerne hornjołužiske hory. Na zapadźe na Vogelberg nawjazuje Sokolnik (586 m) a na sewjerozapadźe Lipowa hora (459 m). Geologisku podłohu twori w zapadnym dźělu hybridny dwubłyšćinkaty granodiorit a we wuchodnym dźělu potom srjedźozornity łužiski granodiorit. Přewažowacy typ pódy je podzolna bruna póda a mało tež wustupuje glej hač koluvisol. Na juhu hač sewjerowuchodźe pod horu ćeče Wjazońca. Cyła hora tak słuša k přitočnišću Łobja a Sewjerneho morja. Najwjetši dźěl hory pokrywa jehlinowy lěs a na wuchodnej skłoninje namaka so wjes Rynar. Vogelberg leži w krajinoškitnej kónčinje Hornjołužiske hory a lěsnej kónčinje Hohwald.

 Turistika 
Přez skłoniny wjedu wjacore pućowanske šćežki. Čerwjena šćežka wjedźe wot Rynara na Sokolnik (586 m), žołta z Wołbramec do Wjazońcy, zelena smužka z Mnišonca (448 m) do Wjazońcy a zeleny dypk je šćežka wokoło Sokolnika.

 Žórła 

 Literatura 

 Wotkazaj 

 Mapy.com: pućowanska karta, Vogelberg a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wołbramecy
Kategorija:Hora w Europje
Kategorija:Łužiske hory